《次韵朴侄见寄》
宋代·李处权

鼙鼓声中老战尘，故山归梦月三更。
交情咄咄浑无寐，学古三三浪得名。
鳌禁未容追世职，熊轓何足语官荣。
阿咸自是吾家秀，始觉前人畏后生。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。